sukhrobnurali/uzbek-legal-corpus huggingface dataset:
OʻZBEKISTON RESPUBLIKASI HUDUDIGA OLIB KIRILADIGAN ISTEʼMOL TOVARLARINING ROʻYXATINI TASDIQLASh TOʻGʻRISIDA
(resolution, 2013-08-19)

Oʻzbekiston Respublikasi Prezidentining “Oʻzbekiston Respublikasining tashqi iqtisodiy faoliyatini yanada tartibga solish chora-tadbirlari toʻgʻrisida”gi 2008-yil 27-martdagi PQ–823-sonli qarori (Oʻzbekiston Respublikasi qonun hujjatlari toʻplami, 2008-yil, 14-15-son, 98-modda) va Oʻzbekiston Respublikasi Vazirlar Mahkamasining 2002-yil 19-iyuldagi 257-sonli “Respublikaga isteʼmol tovarlari noqonuniy olib kelinishi va sotilishining oldini olish chora-tadbirlari toʻgʻrisida”gi qarorini (Oʻzbekiston Respublikasi qonun hujjatlari toʻplami, 2002-yil, 14-son, 109-modda) bajarish yuzasidan Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi va Davlat bojxona qoʻmitasi qaror qiladi: 1. Oʻzbekiston Respublikasi hududiga olib kiriladigan isteʼmol tovarlarining Roʻyxati ilovaga muvofiq tasdiqlansin. 2. Mazkur qarorning kuchga kirish kunidan boshlab quyidagilar oʻz kuchini yoʻqotgan deb hisoblansin: Oʻzbekiston Respublikasi Iqtisodiyot vazirligi, Tashqi iqtisodiy aloqalar agentligi, Davlat bojxona qoʻmitasi va Moliya vazirligining 2003-yil 2-maydagi 4, EG-01/12-1745, 01-02/8-19, 60-sonli “Oʻzbekiston Respublikasi hududiga olib kiriladigan isteʼmol tovarlarining roʻyxatini tasdiqlash toʻgʻrisida”gi qarori (2003-yil 21-may, roʻyxat raqami 1242 — Meʼyoriy hujjatlar axborotnomasi, 2003-yil, 9-10-son); Oʻzbekiston Respublikasi Iqtisodiyot vazirligi, Tashqi iqtisodiy aloqalar agentligi, Davlat bojxona qoʻmitasi va Moliya vazirligining 2003-yil 19-avgustdagi 2-4/38, EG-01/12-3/44, 01-02/8-33, 89-sonli “Oʻzbekiston Respublikasi hududiga olib kiriladigan isteʼmol tovarlarining roʻyxatiga oʻzgartirishlar kiritish toʻgʻrisida”gi qaror (2003-yil 29-avgust, roʻyxat raqami 1242-1 — Meʼyoriy hujjatlar axborotnomasi, 2003-yil, 15-16-son); Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi, Davlat bojxona qoʻmitasining 2007-yil 15-martdagi 15, 32, EG-01/19-1254, 01-02/8-8-son “Oʻzbekiston Respublikasi hududiga olib kiriladigan isteʼmol tovarlarining roʻyxatiga qoʻshimcha kiritish toʻgʻrisida”gi qaror (2007-yil 28-may, roʻyxat raqami 1242-2 — Oʻzbekiston Respublikasi qonun hujjatlari toʻplami, 2007-yil, 13-son, 125 modda). 3. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgandan keyin kuchga kiradi.
ShIFOKOR RETSEPTISIZ SOTILADIGAN DORI VOSITALARINING ROʻYXATIGA OʻZGARTIRISh VA QOʻShIMChALAR KIRITISh TOʻGʻRISIDA
(order, 2010-01-23)

Xorijiy va mahalliy korxonalar tomonidan ishlab chiqarilgan, Oʻzbekiston Respublikasi Sogʻliqni saqlash vazirligi tomonidan yangi qayd etilgan dori vositalarini Oʻzbekiston Respublikasi dori vositalari va tibbiy buyumlari Davlat reyestriga kiritilishi munosabati bilan buyuraman: 1. Oʻzbekiston Respublikasi Sogʻliqni saqlash vazirligining 2007-yil 25-sentabrdagi 422-sonli buyrugʻi bilan tasdiqlangan “Shifokor retseptisiz sotiladigan dori vositalarining roʻyxati”ga (roʻyxat raqami 1730, 2007-yil 20-oktabr — Oʻzbekiston Respublikasi qonun hujjatlari toʻplami 2007-y., 43-son, 435-modda) ilovaga muvofiq oʻzgartirish va qoʻshimchalar kiritilsin. 2. Ushbu buyruq Oʻzbekiston Respublikasi Adliya vazirligida davlat roʻyxatidan oʻtkazilgandan soʻng oʻn kun oʻtgach kuchga kiradi. 1. 346 qatorning “Dori shakli” ustunidagi “600 mg” soʻzlari chiqarib tashlansin. 2. Ilovaga muvofiq alfavit tartibda qoʻshimchalar kiritilsin.
OʻZBEKISTON RESPUBLIKASI PREZIDENTINING “OLIY OʻQUV YuRTLARI PROFESSOR-OʻQITUVChILAR TARKIBINING MAOShINI OShIRISh TOʻGʻRISIDA” 1999 YIL 20 IYuLDAGI PF-2341-SONLI FARMONINI OʻZ KUChINI YOʻQOTGAN DEB HISOBLASh TOʻGʻRISIDA
(decree, 2021-04-30)

Respublika oliy taʼlim muassasalari xodimlari mehnatiga haq toʻlashning takomillashtirilgan tizimi tasdiqlanishi munosabati bilan: 1. Oʻzbekiston Respublikasi Prezidentining “Oliy oʻquv yurtlari professor-oʻqituvchilar tarkibining maoshini oshirish toʻgʻrisida” 1999-yil 20-iyuldagi PF-2341-sonli Farmoni oʻz kuchini yoʻqotgan deb hisoblansin. 2. Mazkur Farmonning ijrosini nazorat qilish Oʻzbekiston Respublikasi Prezidentining Mamlakatni isloh qilish va yangilashning huquqiy bazasini takomillashtirish masalalari boʻyicha Davlat maslahatchisining xizmati (Sh.X. Fayziyev) zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA (OʻZBEKISTON RESPUBLIKASINING “IXTIROLAR, FOYDALI MODELLAR VA SANOAT NAMUNALARI TOʻGʻRISIDA”GI OʻZBEKISTON RESPUBLIKASI QONUNIGA OʻZGARTISh VA QOʻShIMChALAR KIRITISh HAQIDA” 2008 YIL 30 IYuLDAGI OʻRQ-164-SON QONUNI)
(law, 2020-06-16)

Oʻzbekiston Respublikasining “Ixtirolar, foydali modellar va sanoat namunalari toʻgʻrisida”gi Oʻzbekiston Respublikasi Qonuniga oʻzgartish va qoʻshimchalar kiritish haqida” 2008-yil 30-iyuldagi OʻRQ-164-son Qonuniga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Qosimov zimmasiga yuklansin. 2. Vazirlar Mahkamasining “Patent bojlari toʻgʻrisidagi Nizomni va patent bojlari stavkalarini tasdiqlash haqida” 2006-yil 20-apreldagi 65-son qaroriga 2-ilovada (Oʻzbekiston Respublikasi QT, 2006-y., 4-son, 26-modda): 1) 1-boʻlimning 1.1-kichik boʻlimi quyidagi tahrirda bayon qilinsin: 2) 1.2-kichik boʻlimning 1.2.2-bandi quyidagi tahrirda bayon qilinsin: 3) 1.4-kichik boʻlimning 1.4.2-bandi quyidagi tahrirda bayon qilinsin: 4) 1.4-kichik boʻlim 1.4.3-bandining “Bojning vazifasi” ustunidagi “uchinchi yilidan boshlab”, “uch yil uchun” tegishli ravishda “buyurtmanoma berilgan sanadan boshlab”, “uchinchi yili uchun” soʻzlari bilan almashtirilsin; 5) 1.4-kichik boʻlimning 1.4.4-bandi quyidagi tahrirda bayon qilinsin: 6) 1.7-kichik boʻlimning 1.7.2-bandi quyidagi tahrirda bayon qilinsin:
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA (OʻZBEKISTON RESPUBLIKASI PREZIDENTINING “XORIJIY INVESTITSIYaLAR VA KREDITLARNI JALB ETISh HAMDA OʻZLAShTIRISh JARAYoNINI TAKOMILLAShTIRISh ChORA-TADBIRLARI TOʻGʻRISIDA” 2008 YIL 24 IYuLDAGI PQ-927-SON QARORI)
(resolution, 2022-07-22)

Oʻzbekiston Respublikasi Prezidentining “Xorijiy investitsiyalar va kreditlarni jalb etish hamda oʻzlashtirish jarayonini takomillashtirish chora-tadbirlari toʻgʻrisida” 2008-yil 24-iyuldagi PQ-927-son qaroriga muvofiq Oʻzbekiston Respublikasi Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin.
OʻZBEKISTON RESPUBLIKASI MOLIYA VAZIRLIGINING SUGʻURTA NAZORATChILARI XALQARO UYuShMASIGA KIRIShI TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Sugʻurta xizmatlari bozorini yanada isloh qilish va rivojlantirish chora-tadbirlari toʻgʻrisida” 2007-yil 10-apreldagi PQ-618-son qarorini ijro etish yuzasidan hamda sugʻurta faoliyatini nazorat qilish va tartibga solish sohasida xalqaro hamkorlikni kengaytirish va mustahkamlash maqsadida Vazirlar Mahkamasi qaror qiladi: 1. Oʻzbekiston Respublikasi Moliya vazirligining Vazirlikning Sugʻurta nazoratchilari xalqaro uyushmasiga (SNXU) kirishi toʻgʻrisidagi taklifiga rozilik berilsin. 2. Oʻzbekiston Respublikasi Moliya vazirligi Tashqi ishlar vazirligi bilan birgalikda Oʻzbekiston Respublikasi Moliya vazirligining Sugʻurta nazoratchilari xalqaro uyushmasiga kirishi bilan bogʻliq zarur tartib-qoidalarni belgilangan tartibda amalga oshirsin. 3. Belgilansinki, Sugʻurta nazoratchilari xalqaro uyushmasiga yillik badallar toʻlash boʻyicha sarf-xarajatlar har yili Oʻzbekiston Respublikasi Moliya vazirligining xarajatlar smetasida nazarda tutiladigan budjet mablagʻlari hisobiga amalga oshiriladi. 4. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
AVTOBENZIN VA DIZEL YoQILGʻISI UChUN QATʼIY MIQDORDA BELGILANGAN AKSIZ SOLIGʻI STAVKALARINI QAYTA KOʻRIB ChIQISh TOʻGʻRISIDA
(order, 2009-03-06)

Oʻzbekiston Respublikasi Prezidentining 2007-yil 12-dekabrdagi PQ-744-sonli “Oʻzbekiston Respublikasining 2008-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida”gi qarorining (Oʻzbekiston Respublikasi qonun hujjatlari toʻplami, 2007-yil, 52-son, 534-modda) 12-1-ilovasiga asosan buyuraman: 1. Avtobenzin va dizel yoqilgʻisi uchun qatʼiy miqdorda belgilangan aksiz soligʻi stavkalari qayta koʻrib chiqilib, quyidagi miqdorlarda belgilansin: Ai-80 markali avtobenzinga — 216 500 soʻm/tonnaga; Ai-91, A-92 va Ai-93 markali avtobenzinga — 238 100 soʻm/tonnaga; Ai-95 markali avtobenzinga — 275 500 soʻm/tonnaga; dizel yoqilgʻisiga — 185 200 soʻm/tonnaga. 2. Oʻzbekiston Respublikasi moliya vazirining 2008-yil 5-martdagi 23-sonli “Avtobenzin va dizel yoqilgʻisi uchun qatʼiy miqdorda belgilangan aksiz soligʻi stavkalarini qayta koʻrib chiqish toʻgʻrisida”gi buyrugʻi (2008-yil 6-mart, roʻyxat raqami 1777 — Oʻzbekiston Respublikasi qonun hujjatlari toʻplami, 2008-yil, 10-11-son, 69-modda) oʻz kuchini yoʻqotgan deb hisoblansin. 3. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI HUKUMATI BILAN BIRLAShGAN ARAB AMIRLIKLARI HUKUMATI OʻRTASIDA UYuShGAN JINOYATChILIK, TERRORIZM VA JINOYATChILIKNING BOShQA XAVFLI TURLARIGA QARShI KURASh SOHASIDA HAMKORLIK TOʻGʻRISIDAGI BITIMNI (ABU DABI, 2008 YIL 17 MART) RATIFIKATSIYA QILISh HAQIDA
(law, 2008-09-04)

Oʻzbekiston Respublikasi Hukumati bilan Birlashgan Arab Amirliklari Hukumati oʻrtasida uyushgan jinoyatchilik, terrorizm va jinoyatchilikning boshqa xavfli turlariga qarshi kurash sohasida hamkorlik toʻgʻrisidagi Bitim (Abu Dabi, 2008-yil 17-mart) ratifikatsiya qilinsin.
BANKROT DEB EʼLON QILINGAN KORXONANI TUGATISh BILAN BOGʻLIQ XARAJATLARNI HISOBGA OLISh TARTIBINI OʻZ KUChINI YOʻQOTGAN DEB TOPISh HAQIDA
(resolution, 2008-09-04)

“Bankrotlik toʻgʻrisida”gi Oʻzbekiston Respublikasining Qonuniga va Oʻzbekiston Respublikasi Prezidentining 2005-yil 2-maydagi PQ-66-sonli qarori (Oʻzbekiston Respublikasi qonun hujjatlari toʻplami, 2005-yil, 17-18-son, 130-modda) bilan tasdiqlangan Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi toʻgʻrisidagi nizomga muvofiq Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi qaror qiladi: 1. Oʻzbekiston Respublikasi Davlat mulki qoʻmitasi qoshidagi Iqtisodiy nochor korxonalar ishlari qoʻmitasi tomonidan tasdiqlangan “Bankrot deb eʼlon qilingan korxonalarni tugatish bilan bogʻliq xarajatlarni hisobga olish tartibi” (1998-yil 19-avgust, roʻyxat raqami 478) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
JISMONIY ShAXSLAR TOMONIDAN OʻZBEKISTON RESPUBLIKASI BOJXONA ChEGARASI ORQALI TOVARLARNI OLIB KELINIShI MAQSADINI ANIQLASh TARTIBI TOʻGʻRISIDAGI NIZOMGA OʻZGARTIRISh KIRITISh HAQIDA
(resolution, 2016-05-23)

Oʻzbekiston Respublikasi “Davlat bojxona xizmati toʻgʻrisida”gi Qonunining 6 va 7-moddalari va Oʻzbekiston Respublikasi Vazirlar Mahkamasining 2002-yil 4-dekabrdagi 425-sonli “Isteʼmol tovarlari importini tartibga solishni yanada takomillashtirish chora-tadbirlari toʻgʻrisida”gi qaroriga muvofiq Oʻzbekiston Respublikasi Davlat bojxona qoʻmitasi, Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Davlat bojxona qoʻmitasi, Moliya vazirligi va Davlat soliq qoʻmitasi tomonidan 2002-yil 1-iyunda 02/8-15, 01-03/32 va 2002-53-sonli qarori bilan tasdiqlangan “Jismoniy shaxslar tomonidan Oʻzbekiston Respublikasi bojxona chegarasi orqali tovarlarni olib kelinishi maqsadini aniqlash tartibi toʻgʻrisida”gi nizomning (2002-yil 4-iyun, roʻyxat raqami 1147 — Meʼyoriy hujjatlar axborotnomasi, 2002-yil 11-12-son) 6-bandi uchinchi xatboshisidagi “50” raqami “25” raqami bilan almashtirilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.
OʻZBEKISTON RESPUBLIKASIDA AKKREDITATSIYA QILINGAN DIPLOMATIK VA ULARGA TENGLAShTIRILGAN VAKOLATXONALARGA TOVARLAR (IShLAR, XIZMATLAR)NI SOTIShDA QOʻShILGAN QIYMAT SOLIGʻI BOʻYIChA NOL DARAJALI STAVKANI QOʻLLASh TARTIBINI OʻZ KUChINI YOʻQOTGAN DEB TOPISh TOʻGʻRISIDA
(resolution, 2008-08-29)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga muvofiq qaror qilamiz: 1. Oʻzbekiston Respublikasi Moliya vazirligi, Davlat soliq qoʻmitasi va Tashqi ishlar vazirligi tomonidan 1999-yil 17-sentabrda EG/04-02-05/1896, 99-66, 15/11567-son bilan tasdiqlangan Oʻzbekiston Respublikasida akkreditatsiya qilingan diplomatik va ularga tenglashtirilgan vakolatxonalarga tovarlar (ishlar, xizmatlar)ni sotishda qoʻshilgan qiymat soligʻi boʻyicha nol darajali stavkani qoʻllash tartibi (roʻyxat raqami 826, 1999-yil 30-sentabr — Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 1999-y., 11-son) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.
ChET ELDA HISOBVARAQLAR OChISh UChUN RUXSATNOMALAR BERISh TARTIBIGA OʻZGARTIRIShLAR KIRITISh TOʻGʻRISIDA
(resolution, 2014-08-18)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”, “Valyutani tartibga solish toʻgʻrisida” (yangi tahrirda)gi qonunlari va Oʻzbekiston Respublikasi Prezidentining “Tadbirkorlik subyektlarini huquqiy himoya qilish tizimini yanada takomillashtirish chora-tadbirlari toʻgʻrisida”gi 2005-yil 14-iyun PF-3619-sonli hamda “Tashqi iqtisodiy savdo aloqalari, xorijiy investitsiyalarni jalb etish sohasida boshqaruv tizimini takomillashtirish toʻgʻrisida”gi 2005-yil 21-iyuldagi PF-3631-sonli farmonlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 1998-yil 28-martdagi 390-sonli qarori bilan tasdiqlangan “Chet elda hisobvaraqlar ochish uchun ruxsatnomalar berish Tartibi”ga (1999-yil 22-yanvar, roʻyxat raqami 610 — Meʼyoriy hujjatlar axborotnomasi, 1999-yil, 1-son) ilovaga muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi. 1. 2.2.5-bandda “Tashqi iqtisodiy aloqalar agentligi” soʻzlari “Tashqi iqtisodiy aloqalar, investitsiyalar va savdo vazirligi” soʻzlari bilan almashtirilsin. 2. 4.6-band quyidagi tahrirda bayon qilinsin: “4.6. Yuridik tomonidan chet el valyutasidagi tushumning yashirilishi qonunchilik hujjatlarida belgilangan tartibda javobgarlikka sabab boʻladi. 3. 4.7-bandda “Tashqi iqtisodiy aloqalar agentligi tomonidan” soʻzlari “Tashqi iqtisodiy aloqalar, investitsiyalar va savdo vazirligi” soʻzlari bilan almashtirilsin. 4. Ushbu oʻzgartirishlar Oʻzbekiston Respublikasi Tashqi iqtisodiy aloqalar, investitsiyalar va savdo vazirligi, Moliya vazirligi va Davlat soliq qoʻmitasi bilan kelishilgan.
XALQARO SHARTNOMANI TASDIQLASH TOʻGʻRISIDA
(resolution, 2008-08-27)

1. Oʻzbekiston Respublikasi Hukumati bilan Litva Respublikasi Hukumati oʻrtasida 2008-yil 19-iyun kuni Toshkent shahrida imzolangan iqtisodiy hamkorlik haqidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnoma kuchga kirishi uchun zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASIDA ARXIV ISHINI YANADA RIVOJLANTIRISHGA DOIR QOʻSHIMCHA CHORA-TADBIRLAR TOʻGʻRISIDA
(resolution, 2021-02-16)

Respublikada arxiv ishini va ish yuritishni yanada rivojlantirish, arxiv hujjatlari saqlanishini taʼminlash va ulardan foydalanish imkoniyatlarini kengaytirish, tarmoqning normativ va metodik bazasini takomillashtirish maqsadida Vazirlar Mahkamasi qaror qiladi: 3. Davlat budjeti mablagʻlari, respublika arxiv muassasalarining budjetdan tashqari daromadlari va grant mablagʻlari Dasturni moliyalashtirish manbalari hisoblanishi maʼlumot uchun qabul qilinsin. 4. Oʻzbekiston Respublikasi Vazirlar Mahkamasi huzuridagi “Oʻzarxiv” agentligi Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda Dastur tadbirlarining sifatli va oʻz vaqtida bajarilishini hamda arxiv ishi va ish yuritishni rivojlantirishning belgilangan maqsadli moʻljallariga erishilishini taʼminlasin. 5. Vazirliklar, idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari idoraviy arxivlar faoliyatini rivojlantirish, idoraviy saqlashdagi Milliy arxiv fondi hujjatlarining saqlanishini va ilmiy-texnik jihatdan ishlanishini taʼminlash, shuningdek arxiv ishi va ish yuritish xodimlari malakasini oshirish boʻyicha aniq chora-tadbirlar koʻrsinlar. 6. Oʻzbekiston Respublikasi Moliya vazirligi har yili Oʻzbekiston Respublikasi Davlat budjeti loyihasini tuzishda: ushbu qarorda nazarda tutilgan maqsadli moʻljallarga erishish tadbirlarini, shuningdek 2011-yilgacha arxiv ishi va ish yuritishni rivojlantirish dasturini amalga oshirishga; idoraviy saqlash bosqichida Oʻzbekiston Respublikasi Milliy arxiv fondi hujjatlarini ilmiy-texnik jihatdan ishlashga va ularning saqlanishini taʼminlashga, shuningdek vazirliklar, idoralar va respublika boshqa tashkilotlarining har yilgi takliflariga muvofiq xodimlar malakasini oshirish tadbirlariga zarur budjet mablagʻlari ajratilishini nazarda tutsin. 8. Qoraqalpogʻiston Respublikasi Vazirlar Kengashi va viloyatlar hokimliklari Oʻzbekiston Respublikasi Vazirlar Mahkamasi huzuridagi “Oʻzarxiv” agentligi va Moliya vazirligi bilan davlat yangi arxivlarini tashkil etish toʻgʻrisidagi qarorlar loyihalarini kelishib olsinlar. 10. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
PEKIN ShAHRIDA OʻTKAZILGAN 2008 YILGI XXIX YoZGI OLIMPIYA OʻYINLARI SOVRINDORLARI VA QATNAShChILARINI MUKOFOTLASh ChORA-TADBIRLARI TOʻGʻRISIDA
(resolution, 2020-09-28)

Pekin shahrida 2008-yilgi XXIX yozgi Olimpiya oʻyinlarida muvaffaqiyatli qatnashgan Oʻzbekiston Respublikasi sportchilarining xizmatlarini, ularning mamlakatimizning xalqaro nufuzi va obroʻ-eʼtiborini oshirishga, respublikada bolalar va oʻsmirlar sportining ommaviyligini yanada oʻstirishga qoʻshgan hissasini munosib baholash, oʻsib kelayotgan yosh avlod ongida oʻz Vatanidan gʻururlanish va unga muhabbat, atoqli sportchilarimizning yangidan-yangi sport choʻqqilarini ishgʻol qilish namunasidan ibrat olishga intilish his-tuygʻularini mustahkamlash maqsadida: 1. Oʻzbekiston homiylari, xoʻjalik yurituvchi subyektlari va jamoatchiligining Pekin shahridagi XXIX yozgi Olimpiya oʻyinlarining gʻoliblari, sovrindorlari va qatnashchilariga bir yoʻla beriladigan mukofotlarni quyidagi miqdorlarda belgilash toʻgʻrisidagi taklifi qabul qilinsin: oltin medal sohibiga — 200,0 ming dollar, shu jumladan homiylar mablagʻlari hisobidan 100,0 ming dollar; kumush medal sohibiga — 100,0 ming dollar, shu jumladan homiylar mablagʻlari hisobidan 50,0 ming dollar; bronza medali sohibiga — 50,0 ming dollar, shu jumladan homiylar mablagʻlari hisobidan 25,0 ming dollar; boshqa qatnashchi-sportchilarga — homiylarning mablagʻlari hisobidan 2,0 ming dollardan. 2. Belgilansinki, XXIX yozgi Olimpiya oʻyinlari sovrindorlari va qatnashchilari boʻlgan sportchilarga pul mukofotlari Tashqi iqtisodiy faoliyat milliy banki tomonidan xorijiy valyutada — jismoniy shaxslar uchun belgilangan tartibda bankda ochiladigan depozit valyuta hisobvaraqlaridan soliqlar undirilmagan holda AQSh dollarida toʻlanadi. 3. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bir oy muddatda, zaruratni hisobga olgan holda, yozgi Olimpiya oʻyinlarining sovrindorlari boʻlgan sportchilarning uy-joy-maishiy sharoitlarini yaxshilash choralarini koʻrsin. 4. Oʻzbekiston Respublikasi Vazirlar Mahkamasi London shahrida oʻtkaziladigan 2012-yilgi XXX yozgi Olimpiya oʻyinlariga sportchilarni tayyorlashni tashkil qilish va takomillashtirish boʻyicha Respublika komissiyasini tuzsin. 5. Ushbu Qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
“OʻZMAXSUSTAʼMINOT” AGENTLIGINI TUGATISh TOʻGʻRISIDA
(resolution, 2021-02-22)

Davlat zaxiralari tizimini boshqarishni yanada takomillashtirish va ishlari samaradorligini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasi huzuridagi Davlat zaxiralarini boshqarish qoʻmitasi (“Oʻzdavzaxira” qoʻmitasi)ning “Oʻzmaxsustaʼminot” agentligini tugatish toʻgʻrisidagi taklifi qabul qilinsin. 2. “Oʻzdavzaxira” qoʻmitasi: bir hafta muddatda Oʻzbekiston Respublikasi Vazirlar Mahkamasi va Moliya vazirligi vakillari ishtirokida tugatish komissiyasini tashkil etsin; amaldagi qonun hujjatlariga muvofiq “Oʻzmaxsustaʼminot” agentligini tugatish tadbirlarini amalga oshirsin; tugatilayotgan Agentlikning pul mablagʻlari, mol-mulki, arxiv hujjatlari va boshqa hujjatlarining oʻz balansiga qabul qilinishini taʼminlasin; Agentlikning boʻshab qolayotgan xodimlariga belgilangan tartibga muvofiq ishga joylashishda koʻmaklashsin; “Oʻzmaxsustaʼminot” agentligini tugatish tadbirlarining bir oy muddatda tugallanishini taʼminlasin. 3. “Oʻzdavzaxira” qoʻmitasi markaziy apparati tuzilmasida shtatdagi xodimlari soni 6 nafar boʻlgan Xaridlar va maxsus isteʼmolchilar bilan ishlash boshqarmasi tashkil etilsin. Belgilab qoʻyilsinki, Xaridlar va maxsus isteʼmolchilar bilan ishlash boshqarmasining taʼminoti har yili “Oʻzdavzaxira” qoʻmitasiga ajratiladigan budjet mablagʻlari hisobiga amalga oshiriladi. 4. Oʻzbekiston Respublikasi Vazirlar Mahkamasi huzuridagi Davlat zaxiralarini boshqarish qoʻmitasining tashkiliy tuzilmasi va uning xodimlarining umumiy soni 56 nafar, shu jumladan boshqaruv xodimlari — 40 nafar boʻlgan markaziy apparati tuzilmasi 1 va 2-ilovalarga muvofiq tasdiqlansin. 5. “Oʻzdavzaxira” qoʻmitasi tugatilayotgan “Oʻzmaxsustaʼminot” agentligining maxsus isteʼmolchilarni va ijtimoiy soha muassasalarini davlat zaxirasi mahsulotlari bilan taʼminlash hamda davlat zaxiralari tizimi korxonalari uchun mahsulotlar yetkazib berish yuzasidan 2008-yilga tuzilgan shartnomalar boʻyicha huquqiy vorisi etib belgilansin. 7. Vazirlar Mahkamasining “Oʻzbekiston Respublikasi Vazirlar Mahkamasi huzuridagi Davlat zaxiralarini boshqarish qoʻmitasi faoliyatini tashkil etish toʻgʻrisida” 2004-yil 9-martdagi 113-son qarorida (Oʻzbekiston Respublikasi QT, 2004-y., 3-son, 26-modda): 3-bandning ikkinchi xatboshi hamda 1 va 2-ilovalar oʻz kuchini yoʻqotgan deb hisoblansin; 3-ilovaning 2-bandidagi “Oʻzmaxsustaʼminot” agentligi (Toshkent shahri)” soʻzlari chiqarib tashlansin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari U.U. Rozuqulov zimmasiga yuklansin.